2017. gada Noteikumi Nr.

Rīgā (prot. Nr.   .§)

**Noteikumi par sociālo pakalpojumu sniedzēju reģistrēšanu**

Izdoti saskaņā ar

[Sociālo pakalpojumu un sociālās palīdzības likuma](http://likumi.lv/ta/id/68488-socialo-pakalpojumu-un-socialas-palidzibas-likums)

[17.panta](http://likumi.lv/ta/id/68488-socialo-pakalpojumu-un-socialas-palidzibas-likums#p17) otro daļu

**I. Vispārīgie jautājumi**

1. Noteikumi nosaka:
	1. kritērijus sociālo pakalpojumu sniedzēju reģistrēšanai Sociālo pakalpojumu sniedzēju reģistrā (turpmāk – reģistrs);
	2. reģistrā iekļaujamo informāciju un reģistrēšanas kārtību;

1.3. nosacījumus izslēgšanai no reģistra.

1. Reģistrs ir valsts informācijas sistēmas „Valsts sociālās politikas monitoringa informācijas sistēma” (turpmāk – sistēma SPOLIS) sastāvdaļa, kuras pārzinis ir Labklājības ministrija (turpmāk – ministrija).
2. Reģistrā reģistrē sociālo pakalpojumu sniedzējus - valsts un pašvaldību iestādes, fiziskas un juridiskas personas, kuras sniedz [Sociālo pakalpojumu un sociālās palīdzības likumā](http://likumi.lv/ta/id/68488-socialo-pakalpojumu-un-socialas-palidzibas-likums) noteiktos sociālos pakalpojumus (turpmāk – pakalpojumu sniedzēji).
3. Pakalpojumu sniedzēju reģistrē reģistrā uz pieciem gadiem.

**II. Kritēriji pakalpojumu sniedzēja reģistrēšanai reģistrā un reģistrēšanas kārtība**

1. Ja pakalpojumu sniedzējs sniedz dažādu veidu sociālos pakalpojumus (turpmāk – pakalpojums), katru pakalpojumu reģistrē kā atsevišķu pakalpojumu sniedzēju.
2. Ja pakalpojumu sniedzējam ir vairākas faktiskās pakalpojumu sniegšanas adreses (pakalpojumu sniedzēja struktūrvienības vai filiāles atrodas dažādās vietās), katru pakalpojumu sniegšanas vietu reģistrē kā atsevišķu pakalpojumu sniedzēju.
3. Ja sociālā darba pakalpojuma sniedzējiem (pašvaldību sociālie dienesti) ir attālinātie klientu apkalpošanas punkti, kuros tiek nodrošināta klientu pieņemšana, kā pakalpojumu sniedzēju reģistrē sociālā darba pakalpojuma sniegšanas pamatvietu, reģistrā norādot arī katra attālinātā klientu apkalpošanas punkta adresi.
4. Lai reģistrētu pakalpojumu sniedzēju, tā vadītājs iesniedz iesniegumu pakalpojumu sniedzēja reģistrēšanai (turpmāk - iesniegums) (1.pielikums), pievienojot iesniegumam šo noteikumu 1.pielikumā minētajā veidlapā noteiktos dokumentus, izmantojot Valsts reģionālās attīstības aģentūras pārziņā esošā personas identifikācijas koplietošanas moduļa autentificēšanās iespējas un aizpildot ministrijas tīmekļa vietnē internetā (<http://www.lm.gov.lv/>), tiešsaistes formu e-pakalpojumam “Sociālo pakalpojumu sniedzēja reģistrācija” sistēmā SPOLIS. Ja pakalpojumu sniedzējs tikai plāno uzsākt pakalpojumu sniegšanu, aizpildot iesnieguma veidlapu ievērot šādus nosacījumus:
	1. veidlapas 7.1. apakšpunktu un 12, 13.punktu drīkst neaizpildīt;
	2. veidlapas 7.2.apakšpunktā norāda pakalpojumu sniegšanai paredzēto speciālistu sarakstu un skaitu;

8.3. veidlapas 7.3.apakšpunktā norāda pakalpojumu sniedzēja paredzēto organizatorisko struktūru.

1. Ja pakalpojumu sniedzējs saskaņā ar šo noteikumu [8.punktu](https://likumi.lv/doc.php?id=184208#p8) ir iesniedzis daļēji aizpildītu iesniegumu, pakalpojumu sniedzējam ir pienākums sešu mēnešu laikā pēc lēmuma pieņemšanas par pakalpojumu sniedzēja reģistrēšanu uzsākt pakalpojumu sniegšanu, mēnesi pirms uzsākšanas informēt par to ministriju un iesniegt pilnībā aizpildītu iesniegumu ([1.pielikums](https://likumi.lv/doc.php?id=184208#piel2)).
2. Ja pakalpojumu sniedzējs sniedz vairākus reģistrējamus pakalpojumus, ministrija izvērtē atsevišķi katru pakalpojumu. Ja attiecīgajam pakalpojuma veidam sociālo pakalpojumu sniegšanas jomu regulējošajos normatīvajos aktos nav noteiktas īpašas prasības, ministrija izvērtē tikai pakalpojumu sniedzēja darbības atbilstību vispārīgām prasībām.
3. Ministrija pieņem lēmumu par iesnieguma izskatīšanas termiņa atlikšanu uz laiku līdz 10 dienām, norādot termiņu, kādā precizējami iesniegtie dokumenti, vai sniedzamas ziņas, ja:
	1. nav iesniegti visi dokumenti, kas norādīti iesniegumā;
	2. iesniegtie dokumenti nav aizpildīti atbilstoši šo noteikumu prasībām vai pakalpojumu sniedzēja statūtos vai nolikumā nav norādīts, ka pakalpojumu sniedzējs sniedz iesniegumā minētos pakalpojumus;
	3. pakalpojumu sniedzēja būve vai telpu grupa, kurā paredzēts sniegt pakalpojumu, nav pieņemta ekspluatācijā vai tai Nekustamā īpašuma valsts kadastra informācijas sistēmā reģistrētais lietošanas veids neatbilst pakalpojuma sniegšanai;
	4. ministrijai rodas pamatotas šaubas par sniegtās informācijas patiesumu.
4. Šajos noteikumos minēto funkciju veikšanai ministrijai ir tiesības saņemt ziņas no šādām valsts informācijas sistēmām:
	1. no Valsts zemes dienesta tiešsaistes datu pārraides režīmā - Valsts adrešu reģistra informācijas sistēmas teksta datus (adrešu klasifikatora datus) un Nekustamā īpašuma valsts kadastra informācijas sistēmas teksta datus, kas strukturēti informācijas blokos.
	2. no Uzņēmumu reģistra - izziņu par juridisko personu un izziņu par fiziskas personas maksātnespējas reģistra datiem, statūtus vai nolikumu;
5. Pirms lēmuma pieņemšanas par pakalpojumu sniedzēja reģistrēšanu vai pārreģistrēšanu ministrijai ir tiesības veikt pārbaudi pie pakalpojumu sniedzēja par normatīvajos aktos attiecīgajam sociālo pakalpojumu sniedzējam noteikto prasību nodrošināšanu.
6. Mēneša laikā pēc visu šo noteikumu [8.punktā](http://likumi.lv/doc.php?id=184208#p8) minēto dokumentu saņemšanas ministrija izvērtē pakalpojuma sniedzēja atbilstību Sociālo pakalpojumu un sociālās palīdzības likumā un normatīvajos aktos par prasībām sociālo pakalpojumu sniedzējiem noteiktajām prasībām un pieņem vienu no šādiem lēmumiem:
	1. lēmumu par pakalpojuma sniedzēja reģistrāciju, izdarot attiecīgu ierakstu reģistrā;
	2. lēmumu par atteikumu reģistrēt pakalpojumu sniedzēju šo noteikumu 15.punktā noteiktajos gadījumos.
7. Ministrija pieņem lēmumu par atteikumu reģistrēt pakalpojumu sniedzēju, ja:
	1. pakalpojums nav sociālais pakalpojums [Sociālo pakalpojumu un sociālās palīdzības likuma izpratnē](http://likumi.lv/ta/id/68488-socialo-pakalpojumu-un-socialas-palidzibas-likums);
	2. noteiktajā termiņā nav iesniegti ministrijas papildus pieprasītie dokumenti un ziņas, tie nav atbilstoši, vai nav saņemts pakalpojumu sniedzēja pamatots lūgums pagarināt dokumentu iesniegšanas termiņu;
	3. sniegtas nepatiesas ziņas;
	4. pakalpojumu sniedzējs neatbilst normatīvajos aktos attiecīgajam sociālo pakalpojumu sniedzējam noteiktajām prasībām, t.sk., nenodrošina ugunsdrošības, darba aizsardzības vai higiēnas prasību ievērošanu;
	5. pakalpojumu sniedzēja būve vai telpu grupa, kurā paredzēts sniegt pakalpojumu, nav pieņemta ekspluatācijā vai tai Nekustamā īpašuma valsts kadastra informācijas sistēmā reģistrētais lietošanas veids neatbilst pakalpojuma sniegšanai.
8. Ja mēneša laikā no pakalpojumu sniedzēja iesnieguma saņemšanas dienas ministrija nepieprasa papildu informāciju un dokumentus, nepieņem un nepaziņo lēmumu par atteikumu reģistrēt pakalpojumu sniedzēju, uzskatāms, ka pakalpojuma sniedzējs ir reģistrēts reģistrā.
9. Pēc pakalpojumu sniedzēja pieprasījuma (ja tas norādīts iesniegumā) tā izvēlētajā veidā ministrija nosūta pakalpojumu sniedzējam reģistrācijas apliecību (turpmāk – apliecība).

**III. Reģistrā iekļaujamā informācija**

1. Par pakalpojumu sniedzēju reģistrā ieraksta šādas ziņas:
	1. reģistrācijas numurs un datums (ja pakalpojumu sniedzējs ir struktūrvienība vai filiāle, – tās privātpersonas, valsts iestādes, pašvaldības vai citas institūcijas, kura izveidojusi struktūrvienību vai filiāli, reģistrācijas numurs);
	2. pakalpojumu sniedzēja nosaukums;
	3. juridiskā adrese un pakalpojuma sniegšanas adrese;
	4. pakalpojumu sniedzēja juridiskais statuss;
	5. tālruņa numurs, elektroniskā pasta adrese, tīmekļa vietne internetā (ja tāda ir);
	6. pakalpojuma sniegšanas forma;
	7. sniedzamais pakalpojums;
	8. klientu grupa pēc vecuma un dzimuma;
	9. klientu grupa, kurai tiek sniegts pakalpojums;
	10. vispārīga informācija par pakalpojumu sniedzēju (norāda klientu skaitu, kam tiks nodrošināts pakalpojums; informāciju par telpām);
	11. pakalpojumu sniedzēja vadītāja vārds, uzvārds un amats;
	12. ja pakalpojumu sniedzējs ir struktūrvienība vai filiāle, – tās privātpersonas, valsts iestādes, pašvaldības vai citas institūcijas, kura to izveidojusi, vadītāja vārds, uzvārds un amats.
2. Papildus ministrija reģistrā ieraksta lēmuma pieņemšanas datumu un numuru, kā arī pakalpojumu sniedzējam piešķirto vienu vai vairākus reģistrācijas kodus, kurus veido atbilstoši šādām prasībām:
	1. koda pirmā daļa ir saskaņā ar Latvijas Republikas Administratīvo teritoriju un teritoriālo vienību klasifikatoru (ATVK) administratīvajai teritorijai un teritoriālajai vienībai piešķirtais kods (septiņas zīmes);
	2. koda otrā daļa ir saskaņā ar Preču statistisko klasifikāciju pa saimniecības nozarēm (CPA) piešķirtais kods;
	3. koda trešā daļa ir pakalpojumu sniedzēja kods atbilstoši šo noteikumu [2.pielikumam](http://likumi.lv/doc.php?id=184208#piel3).
3. Ministrija reģistrēto pakalpojumu sniedzēju sarakstu publicē ministrijas tīmekļa vietnē internetā (<http://www.lm.gov.lv>), metadatus aprakstot atvērto datu portālā. Sarakstā norāda šo noteikumu 18.punktā minēto informāciju, izņemot 18.10.apakšpunktā norādīto informāciju.
4. Ministrija tīmekļa vietnē internetā (<http://www.lm.gov.lv>) publicē pakalpojumu sniedzēju, kuri ir izslēgti no reģistra, sarakstu, metadatus aprakstot atvērto datu portālā. No reģistra izslēgtajiem pakalpojumu sniedzējiem sarakstā norāda:
	1. pakalpojumu sniedzēja nosaukumu un reģistrācijas numuru;
	2. pakalpojumu sniedzēja juridisko statusu;
	3. pakalpojumu sniedzēja vai sniegtā pakalpojuma izslēgšanas datumu un izslēgšanas pamatojumu.

**IV. Pakalpojumu sniegšanas apturēšana un pakalpojumu sniedzēja izslēgšana no reģistra**

1. Ja pakalpojumu sniedzējs iesniedz ministrijai iesniegumu par pakalpojuma sniegšanas apturēšanu, ministrija 14 darbdienu laikā izdara reģistrā ierakstu par pakalpojuma sniedzēja darbības apturēšanu uz laiku, kādu norādījis pakalpojumu sniedzējs, bet ne ilgāku par sešiem mēnešiem.
2. Pēc pakalpojumu sniedzēja iesnieguma saņemšanas par pakalpojuma sniegšanas atsākšanu ministrija pieņem lēmumu par pakalpojuma sniedzēja darbības atjaunošanu un veic izmaiņas reģistrā, mainot ierakstu no “darbība apturēta” uz ierakstu “sniedz pakalpojumu”.
3. Ministrija pieņem lēmumu par pakalpojumu sniedzēja izslēgšanu no reģistra, ja:
	1. saņemts pakalpojumu sniedzēja rakstisks iesniegums par izslēgšanu no reģistra;
	2. pakalpojumu sniedzējs ir izbeidzis darbību;
	3. pakalpojumu sniedzējs neatbilst normatīvajos aktos sociālo pakalpojumu sniedzējiem noteiktajām prasībām;
	4. pakalpojumu sniedzējs ir administratīvi sodīts par normatīvajos aktos sociālo pakalpojumu sniedzējiem noteikto prasību vai sociālo pakalpojumu kvalitātes nenodrošināšanu, kas rada vai var radīt tiešus draudus sociālā pakalpojuma saņēmēja drošībai vai veselībai, un nav novērsis konstatētās nepilnības ministrijas noteiktajā termiņā;
	5. pakalpojumu sniedzēja būvei vai telpu grupai, kurā tiek sniegts pakalpojums, veikta pārbūve un nav akta par nodošanu ekspluatācijā vai mainīts lietošanas veids, un tas Nekustamā īpašuma valsts kadastra informācijas sistēmā vairs neatbilst pakalpojuma sniegšanai.
	6. ir stājies spēkā tiesas lēmums par pakalpojumu sniedzēja saimnieciskās darbības apturēšanu, izbeigšanu vai maksātnespēju;
	7. ministrija konstatējusi, ka pakalpojumu sniedzējs sniedzis nepatiesas ziņas;
	8. pakalpojumu sniedzējs pēc darbības apturēšanas šo noteikumu 22.punktā noteiktajā termiņā nav sniedzis ziņas par pakalpojuma sniegšanas atjaunošanu;
	9. pakalpojumu sniedzējs nav iesniedzis šo noteikumu 31.punktā norādītos dokumentus un ziņas par pakalpojumu sniegšanu.
4. Ministrija lēmumu par pakalpojumu sniedzēja izslēgšanu no reģistra pieņem mēneša laikā no dienas, kad ministrijai ir kļuvis zināms par šo noteikumu 24.punktā minēto faktu iestāšanos.
5. Ja pakalpojumu sniedzējs izslēgts no reģistra, pakalpojumu sniedzēja vadītājam ir pienākums iepriekš izsniegto apliecību nodot ministrijā, ja šāda apliecība bija izsniegta.
6. Reģistrētā pakalpojumu sniedzēja vadītājam ir pienākums 10 darbdienu laikā informēt ministriju par darbības apturēšanu, izbeigšanu, izmaiņām juridiskajā statusā vai pakalpojumu organizēšanā un sniegšanā (nosaukums, pakalpojuma sniegšanas adrese, klientu skaits, klientu grupa, klienti pēc vecuma un dzimuma), kā arī izmaiņām pakalpojumu sniedzēja rekvizītos (juridiskā adrese, tālruņa numurs, elektroniskā pasta adrese, tīmekļa vietne internetā, pakalpojumu sniedzēja vadītājs), iesniedzot iesniegumu par izmaiņām un izmaiņu apliecinošus dokumentus.
7. Ministrija izvērtē šo noteikumu [27.punktā](http://likumi.lv/doc.php?id=184208#p17) minētos dokumentus un 14 darbdienu laikā:
	1. pieņem lēmumu par izmaiņām, izdarot reģistrā attiecīgu ierakstu, ja mainījusies pakalpojumu sniegšanas adrese vai forma, juridiskais statuss, nosaukums, klientu skaits, klientu grupa, klienti pēc vecuma un dzimuma;
	2. izdara reģistrā attiecīgu ierakstu par izmaiņām pakalpojumu sniedzēja rekvizītos.
8. Ne vēlāk kā vienu mēnesi pirms piecu gadu termiņa notecēšanas, pakalpojumu sniedzējam, kurš turpina nodrošināt reģistrā reģistrēto pakalpojumu, ir pienākums iesniegt ministrijai iesniegumu pakalpojumu sniedzēja pārreģistrēšanai (3.pielikums), pievienojot iesniegumam šo noteikumu 3.pielikumā minētajā veidlapā noteiktos dokumentus.

**V. Noslēguma jautājumi**

1. Pakalpojumu sniedzēji, kuri reģistrā reģistrēti līdz 2017.gada 30.jūnijam, ziņu aktualizēšanai un pārreģistrācijai reģistrā šo noteikumu 31.punktā noteiktajā termiņā iesniedz ministrijā šo noteikumu 3.pielikumā minēto iesniegumu, pievienojot 3.pielikumā minētajā veidlapā noteiktos dokumentus.
2. Pakalpojumu sniedzēju pārreģistrēšanu ministrija veic līdz 2022.gada 31.decembrim šādā termiņā:
	1. pakalpojumu sniedzējus, kuri reģistrēti līdz 2010.gada 31.decembrim, pārreģistrē laika periodā no 2018.gada 1.janvāra līdz 2018.gada 31.decembrim;
	2. pakalpojumu sniedzējus, kuri reģistrēti 2011.gadā, pārreģistrē laika periodā no 2019.gada 1.janvāra līdz 2019.gada 31.decembrim;
	3. pakalpojumu sniedzējus, kuri reģistrēti 2012.gadā, pārreģistrē laika periodā no 2020.gada 1.janvāra līdz 2020.gada 31.decembrim;
	4. pakalpojumu sniedzējus, kuri reģistrēti 2013.gadā, pārreģistrē laika periodā no 2021.gada 1.janvāra līdz 2021.gada 31.decembrim;
	5. pakalpojumu sniedzējus, kuri reģistrēti no 2014.gada 1.janvāra līdz šo noteikumu spēkā stāšanās dienai, pārreģistrē laika periodā no 2022.gada 1.janvāra līdz 2022.gada 31.decembrim.
3. Pakalpojumu sniedzēji līdz 2017.gada 31.decembrim šo noteikumu 8.punktā norādītos dokumentus ministrijā iesniedz personīgi, nosūtot pa pastu vai nosūtot elektroniskā formā atbilstoši normatīvajiem aktiem par elektronisko dokumentu noformēšanu.
4. Laikā no 2018.gada 1.janvāra līdz 2018.gada 30.jūnijam pakalpojumu sniedzēji šajos noteikumos minētos dokumentus ministrijā var iesniegt šo noteikumu 8.punktā un 32.punktā noteiktā veidā.
5. Līdz attiecīgu izmaiņu izstrādei Nekustamā īpašuma valsts kadastra informācijas sistēmas programmatūrā ministrija neveic būves vai telpu grupas ekspluatācijā pieņemšanas akta reģistrācijas pārbaudi Nekustamā īpašuma valsts kadastra informācijas sistēmā.
6. Atzīt par spēku zaudējušiem Ministru kabineta 2008.gada 20.novembra noteikumus Nr.951 “Kārtība, kādā sociālo pakalpojumu sniedzējs tiek reģistrēts sociālo pakalpojumu sniedzēju reģistrā un izslēgts no tā” (Latvijas Vēstnesis, 2008, 183.nr.; 2010, 12. 128.nr.).
7. Noteikumi stājas spēkā 2017.gada 1.jūlijā.

 **Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2006.gada 12.decembra Direktīvas [2006/123/EK](http://eur-lex.europa.eu/eli/dir/2006/123/oj/?locale=LV) par pakalpojumiem iekšējā tirgū.

Ministru prezidents M. Kučinskis

Labklājības ministrs J. Reirs

21.06.2017., 12.15

1814

D.Stankēviča

67782955, diana.stankevica@lm.gov.lv